**Sabiedrības ar ierobežotu atbildību “Tukuma siltums”**

Reģ. Nr. 49203001267, juridiskā adrese: Asteru iela 6, Tukumā,

Tukuma novadā, LV-3101

**Dalībnieku sapulces**

**(vienīgā dalībnieka)**

**Lēmums Nr.7**

Sabiedrības ar ierobežotu atbildību “Tukuma siltums” (vienotais reģistrācijas Nr.49203001267; turpmāk – SIA “Tukuma siltums”) **dalībnieka sapulces datums 2024. gada 21. maijs**.

SIA “Tukuma siltums” parakstītais, apmaksātais pamatkapitāla lielums ir 2 847 393,00 EUR, balsstiesīgā pamatkapitāla lielums 2847393.

Kapitāla daļu turētāja pārstāvis, vienīgais dalībnieks, kurš pārstāv 2847393 daļas, kas ir 100% balsstiesīgā pamatkapitāla: Tukuma novada pašvaldības kapitāla daļu turētāja pārstāvis – Tukuma novada pašvaldības izpilddirektora vietniece administratīvajos un kapitālsabiedrības jautājumos Baiba Pļaviņa, izskata šādus darba kārtības jautājumus:

1. Par līguma noslēgšanu ar SIA “KRAUZERS” (*beramā kurināmās koksnes – šķeldas piegāde*);
2. Par līguma noslēgšanu ar SIA “Elenger” (*dabas gāzes piegādi Tukuma novada Lapmežciema pagasta katlu mājai 2024./2025. gada apkures sezonā*).
3. §.

**Par līguma noslēgšanu ar SIA “KRAUZERS”**

*(beramā kurināmās koksnes – šķeldas piegāde*)

SIA “Tukuma siltums” 2024. gada 17. maijā iesniedza iesniegumu Nr.1-5/13 (reģistrēts pašvaldībā ar Nr.TND/1-34.2/24/4092), kurā lūdz apstiprināt līguma parakstīšanu ar SIA “KRAUZERS” par beramās kurināmās koksnes – šķeldas piegādi. Iesniegumam ir pievienots 2024. gada 17. maija cenu aptaujas “Beramās kurināmās koksnes – šķeldas piegāde SIA “Tukuma siltums” katlu mājām 2024./2025 apkures sezonā” protokols Nr.3, kurā norādīts, ka saimnieciski visizdevīgāko piedāvājumu ir iesniedzis SIA “KRAUZERS” par piedāvāto cenu 16,38 EUR/1 ber m3 bez PVN.

Pamatojoties uz SIA “Tukuma siltums” statūtu 3.3.5. punktu, kas noteic, kapapildus likumā noteiktajam valdei ir nepieciešama iepriekšēja dalībnieku sapulces piekrišana darījumiem, kuru summa pārsniedz 35 000,00 EUR,Tukuma novada pašvaldības kapitāla daļu turētāja pārstāvis – Tukuma novada pašvaldības izpilddirektora vietniece administratīvajos un kapitālsabiedrības jautājumos Baiba Pļaviņa:

* 1. **PIEKRĪT SIA “Tukuma siltums” valdes loceklim Gundaram Kūlam noslēgt līgumu ar SIA “KRAUZERS” (reģ.Nr.40003421968) par beramās kurināmās koksnes – šķeldas piegādi 16,38 EUR/1 ber m3 bez PVN.**

1. §.

**Par līguma noslēgšanu ar SIA “Elenger”**

*(dabas gāzes piegādi Tukuma novada Lapmežciema pagasta*

*katlu mājai 2024./2025. gada apkures sezonā)*

SIA “Tukuma siltums” 2024. gada 21. maijā iesniedza iesniegumu Nr.1-5/14 (reģistrēts pašvaldībā ar Nr.TND/1-34.2/24/4176), kurā lūdz apstiprināt līguma parakstīšanu ar SIA “Elenger” par dabas gāzes piegādi SIA “Tukuma siltums” Tukuma novada, Lapmežciema pagasta katlu mājai 2024./2025. gada apkures sezonā. Iesniegumam ir pievienots 2024. gada 21. maija cenu aptaujas “Dabas gāzes piegāde Tukuma novada Lapmežciema pagasta katlu mājai” protokols Nr.5, kurā norādīts, ka saimnieciski visizdevīgāko piedāvājumu ir iesniedzis SIA “Elenger” par piedāvāto cenu 41,20 EUR/MWh bez PVN.

Pamatojoties uz SIA “Tukuma siltums” statūtu 3.3.5. punktu, kas noteic, kapapildus likumā noteiktajam valdei ir nepieciešama iepriekšēja dalībnieku sapulces piekrišana darījumiem, kuru summa pārsniedz 35 000,00 EUR,Tukuma novada pašvaldības kapitāla daļu turētāja pārstāvis – Tukuma novada pašvaldības izpilddirektora vietniece administratīvajos un kapitālsabiedrības jautājumos Baiba Pļaviņa:

* 1. **PIEKRĪT SIA “Tukuma siltums” valdes loceklim Gundaram Kūlam noslēgt līgumu ar SIA “Elenger” (Reģ.Nr. 40203080354) par dabas gāzes piegādi Tukuma novada Lapmežciema pagasta katlu mājai 2024./2025. gada apkures sezonā par piedāvāto cenu 41,20 EUR/MWh bez PVN.**

Kapitāla daļu turētāja pārstāvis -

Tukuma novada pašvaldības izpilddirektora vietniece

administratīvajos un kapitālsabiedrības jautājumos B.Pļaviņa